# Emília Guiu i Estivilla

Emilia Guiu (Manresa, 21 de març de 1922 – San Diego, 7 de febrer de 2004) va ser una actriu catalana exiliada a Mèxic que esdevingué una llegenda del cinema mexicà. Aparegué en més de seixanta pel·lícules, principalment en les dècades dels anys quaranta i cinquanta del segle xx, durant l'època d'or del cinema mexicà, sobretot fent papers de femme fatale. I també en algunes obres de teatre.

## Carrera artística

Guiu marxa de Catalunya amb la seva família durant la Guerra Civil Espanyola, passa pel camp de concentració francès d’Argelers i finalment es reuneix amb el seu pare a Marsella.
El 1943 arriba a Mèxic com a refugiada amb la seva família i, poc després d'arribar-hi, s'assabenta que un director de cinema contracta emigrants espanyols com a extres per ajudar-los a subsistir. Així és com debuta amb un paper a Flor silvestre (1943). Aquest any 1943 treballa en quinze pel·lícules. El 1944 obté un paper petit a la comèdia de Roberto Rodríguez ¡Viva mi desgracia! com a dona del carceller i altres papers a El abanico de Lady Windermere, sota la direcció de Juan José Ortega, i a El rey se divierte, de Fernando Fonts. El seu primer paper protagonista l'interpreta el 1945 en el musical Club verde, dirigit per Raphael J. Sevilla, on actua al costat d'Emilio Tuero i Celia Montalván. El 1948 grava una de les seves millors pel·lícules, Angelitos negros, al costat de Pedro Infante. El 1961 apareix a Confidencias matrimoniales, la seva última aparició al cinema abans de dedicar-se al teatre. Només torna al cinema el 1983, com a actriu de la pel·lícula Las modelos de desnudos.
Guiu fa la seva última actuació a la telenovel·la mexicana Abrázame muy fuerte el 2000. Mor el 7 de febrer de 2004 a San Diego, Califòrnia.

## Vida personal

Amb 17 anys es retroba amb la seva família a Marsella i decideixen marxar a Mèxic. A l'exili francès es casa amb el també refugiat Manuel Suárez i, quan arriba a Mèxic, ja és mare de l'Emmanuel.
Es casa per segona vegada amb Enrique de la Concha i després amb Guillermo Méndez (amb qui té el seu segon fill, Guillermo). El 1958 es casa amb Abraham Piceno i, quatre anys abans de morir, amb l'enginyer nord-americà William Hieb.
El 1993 va publicar unes memòries que abracen la seva carrera fins al 1958ː Una estrella al desnudo: vida y pecados.

## Filmografia

* Flor silvestre (1943)
* El Rebelde (1943)
* ¡Viva mi desgracia!(1944)
* El Herrero (1944)
* La vida inútil de Pito Pérez (1944)
* Nana (1944)
* El Rosario (1944)
* El médico de las locas (1944)
* El abanico de Lady Windermere(1944)
* El Rey se divierte (1944)
* Nosotros (1945)
* Club verde (a Mèxic, Recuerdo de un Vals) (1945)
* Soy un prófugo (1946)
* Amar es vivir (1946)
* Pervertida (1946)
* Nuestros maridos (1946)
* Mujer contra mujer (1946)
* Bel Ami (a Mèxic, El Buen Mozo o La historia de un canalla) (1947)
* El niño perdido (1947)
* Pecadora (1947)
* La mujer del otro (1948)
* Matrimonio sintético (1948)
* Enrédate y verás (1948)
* Angelitos negros (1948)
* Paz (1949)
* Carta Brava (1949)
* Dos almas en el mundo (1949)
* Mujeres en mi vida (1950)
* Quinto patio (1950)
* Huellas del pasado (1950)
* Furia roja (1951)
* Una viuda sin sostén (1951)
* Buenas noches mi amor (1951)
* Los amantes (1951)
* Monte de piedad (1951)
* Puerto de tentación (1951)
* Radio patrulla (1951)
* Mujeres de teatro (1951)
* Paco el elegante (1952)
* La noche es nuestra (1952)
* Vive como sea (1952)
* Prefiero a tu papá (1952)
* ¡Amor, qué malo eres! (1953)
* La extraña pasajera (1953)
* El último round (1953)
* Píntame angelitos blancos (1954)
* Solamente una vez (1954)
* Sindicato de telemirones (1954)
* De ranchero a empresario (1954)
* Maternidad imposible (1955)
* Ladrones de niños (1958)
* Mujeres encantadoras (1958)
* Señoritas (1959)
* Siete pecados (1959)
* Pancho villa y la Valentina (1960)
* Confidencias matrimoniales (1961)
* Las modelos de desnudos (1983)
* Cacería de un criminal (1984)
* Corrupción (1984)
* Siempre en domingo (1984)
* Abrázame muy fuerte (Sèrie de televisió) (2000)

## Referències

* ↑ «Emilia Guiú». IMDb. [Consulta: 1r febrer 2021].
* ↑ «Emilia Guiú (1922-2004)» (en anglès). Find A Grave Memorial. [Consulta: 1r febrer 2021].
* 1 2 «Emília Guiu i Estivella | enciclopèdia.cat». [Consulta: 1r febrer 2021].
* ↑ «Se va una 'diva' del cine mexicano». Esmas. Arxivat de l'original el 12 de maig 2010. [Consulta: 29 novembre 2009].
* ↑ "A Manresa hi ha moltes dones que han fet història" En: El Pou de la gallina, núm. 242 (abril 2009)
* ↑ «Emília Guiu Estivilla (1922-2004) Actriu». [Consulta: 17 juliol 2014].

## Bibliografia

* Agrasánchez, Jr., Rogelio (2001). Bellezas del cine mexicano/Beauties of Mexican Cinema. México: Archivo Fílmico Agrasánchez. p. 134. ISBN 968-5077-11-8
* Guiu Estivilla, Emília (1993). Una estrella al desnudo: vida y pecados de Emília Guiu. México: Compania Editorial Impresora y Distributora. 639 p. ISBN 9789687019161
* Varios (2002). Inolvidables rostros de nuestro cine. En SOMOS. México: Editorial Televisa, S. A. de C.V.
* Varios (2000). Época de oro del cine mexicano de la A a la Z. En SOMOS. México: Editorial Televisa, S. A. de C.V.